OzLabs/hebrew-wiki-articles huggingface dataset:
רוסופוביה

איור מהמגזין הסאטירי ״Puck״, 1903.
רוסופוביה או "רגשות אנטי-רוסיים" (באנגלית: Anti-Russian sentiment ,Russophobia ,Anti-Russian) הוא מונח המתייחס למגוון רחב של רגשות שליליים, חוסר אהדה, פחד, סלידה, לעג או דעות קדומות כלפי רוסיה, רוסים, השפה, תרבות או המורשת הרוסית.

לתופעה שורשים עמוקים עוד בתקופת המאה ה-14 וכיבושי הקווקז של המאות הבאות והתחזקה במיוחד בתקופת לאחר עלייתו של ולדימיר פוטין לשלטון, בייחוד בתגובה למדיניות החוץ הכוחנית שלו ומלחמותיו בצ'צ'ניה, גאורגיה ובאוקראינה. המונח הוא היפוך למונח רוסופיליה, המסמל חיבה לכל דבר רוסי.
==היסטוריה==
המונח נולד ב, בעיתונות הגרמנית ובייחוד בעיתונים נירנברגר צייטונג (1837) וב״פרנקפורטר אובר-אמטס צייטונג״ והופיע לאחר מכן בדפוסים שונים. התופעה התחזקה לאחר ניצחונה של רוסיה במלחמות נגד נפוליאון ב־1815.

היחס השלילי כלפי רוסיה בולט בעיקר בפולין, במדינות הבלטיות ובארצות שבהן רוסיה שלטה והייתה תוקפנית כלפיהן. במדינות אלה גבר היחס השלילי כלפי כל מה שקשור לרוסיה.

באוקראינה הדבר בולט במיוחד, בעיקר בעקבות סיפוח חצי האי קרים לרוסיה, אך ביתר שאת לאחר מלחמת אוקראינה-רוסיה. כל, שונו שמותיהם של רחובות רבים שנקראו על שם אישים רוסיים. ספרים ברוסית נאסרו ופסלים שהוצבו לכבוד סופרים ואישים, כמו פסל פושקין ופסל יקטרינה באודסה, נהרסו.

כיום, רגשות אנטי-רוסיים התפשטו ברחבי העולם ובמרבית מדינות המערב, היחס כלפי רוסיה הוא שלילי.
==ראו גם==
*רגשות אנטי-גרמניים
*רוסופיליה
*יחסי ישראל–רוסיה

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:רוסיה
קטגוריה:גזענות
קטגוריה:אנטי מלחמה
עטאללה סאלחי

עטאללה סאלחי (בפרסית: عطاءالله صالحی; נולד ב-9 במרץ 1950) היה המפקד העליון השלישי של צבא הרפובליקה האסלאמית של איראן, בין השנים מ-2005 עד 2017.<ref></ref> בשנת 1971 הוא סיים את האקדמיה הצבאית של הצבא האיראני, בדרגת סגן-משנה בחיל התותחנים של כוחות היבשה של הצבא האירני וזאת עוד לפני המהפכה האסלאמית.

כמפקד העליון של הצבא, החזיק בסמכות המבצעית הישירה על מפקדי כוחות היבשה, חיל האוויר, הצי וההגנה האווירית של הצבא האיראני, והיה חבר במועצה העליונה לביטחון לאומי של איראן.

== מציטוטיו ==
* האויב יצא מדעתו, בהתחשב בהיסטוריה של האויב המטורף, עלינו להיות מוכנים תמיד.<ref></ref>
* האומה האיראנית תדע שאנו נייצר את המשחתת הגדולה ביותר ואת הצוללות המתקדמות ביותר באזור. ייצור המוני של מטוסי קרב, שדגימותיהם נחשפו בשנה שעברה (2008). תוכניות לייצור כלי שיט וצוללות יהיו על סדר היום שלנו בשנה החדשה (האירנית) (החלה ב-20 במרץ).<ref></ref><ref></ref><ref></ref>
* ישראל לעולם לא תוכל להפוך את האיום שלה למבצעי.

== ראו גם ==
* מלחמת איראן–עיראק

==קישורים חיצוניים==

* 
* 
* 
* 
* [https://alchetron.com/Ataollah-Salehi אודות עטאללה סאלחי באתר alchetron]
* 

== הערות שוליים ==

קטגוריה:איראן: צבא וביטחון
קטגוריה:הכוחות המזוינים של איראן
קטגוריה:הרפובליקה האסלאמית של איראן: היסטוריה
קטגוריה:ילידי 1950
מרמיטת טרבגן

מרמיטת טרבגן או מרמיטה מונגולית (שם מדעי: Marmota sibirica) היא מין של מכרסם מסוג מרמיטה החיה בטבע בסין (במונגוליה הפנימית ובחיילונגג'יאנג), צפון ומערב מונגוליה וברוסיה (בדרום-מערב סיביר, טובה ובעבר הבאיקל). היא מצויה גם בהרי אלטאי לצד המין מרמיטה אפורה. מרמיטה זו מצויה בטבע בסכנת הכחדה לפי הרשימה האדומה של IUCN.

מרמיטה זו בעלת מבנה עגלגל ואורכה מגיע ל-50 עד 60 ס"מ ולמשקל 6 עד 8 ק"ג בקירוב. היא בעלת פרווה עבה בצבע חום-אפרפר עד חום-אדמדם שהופך לעז יותר באביב ודוהה במשך החורף. המרמיטה בעלת לסתות גדולות, המהוות הבדל בין הזכרים לנקבות כשלראשונים לסת תחתונה גדולה יותר.

המרמיטות פעילות במשך האביב באזורי הרים גבוהים ממוזגים ויערות בסביבתם והם מתרבים כל שנתיים באזור אפריל. הם ממליטים מתחת לאדמה בין 4 ל-6 גורים ולעיתים גם 8. הגמילה מאמם נמשכת בין 28 ל-46 ימים.

המרמיטות מכרסמות עשבים שונים ולעיתים גם פירות בשלים. הם נטרפים בידי סמוריים, עופות דורסים שונים וזאבים. כמו כן הם ניצודים בידי האדם למאכל ברחבי סין ומונגוליה, דבר שהביא אותם לסכנת הכחדה. בנוסף הם מפיצות מחלת דבר מסוכנת למי שאוכל אותה.

ישנם 2 תת-מינים של מרמיטה זו:
* M. s. sibirica
* M. s. caliginosus

==קישורים חיצוניים==

==הערות שוליים==

קטגוריה:סנאיי קרקע
קטגוריה:מונגוליה: יונקים
קטגוריה:סיביר: יונקים
רוסופיליה

גרפיטי בבלגרד: ״רוסים וסרבים אחים לנצח״.
רוסופיליה (Russophilia) היא הבעת אהבה וחיבה כלפי המטבח הרוסי, הספרות הרוסית, הממשל של רוסיה, ההיסטוריה הרוסית, העם הרוסי ורוסיה בכלל, המפגין כביכול את הלאומיות הרוסית למרות שאינו רוסי אתני או אזרח רוסי. המונח היה בעיקר בשימוש במאה ה-19 ונקשר לרוב ללאומיות הכלל-סלאבית, מאז שהאימפריה הרוסית וסרביה היו למדינות הסלאביות הריבוניות היחידות בזמן אביב העמים.

בתקופת המלחמה הקרה, התנועה הקומוניסטית בפינלנד הייתה פעילה מאוד ובהלסינקי חיה קהילה רוסית גדולה יחסית.

רוסיה פופולרית מאוד בסרביה, גם אחרי הפלישה הרוסית לאוקראינה, תנועת הפטרול העממי הסרבית ארגנה מפגן תמיכה ברוסיה. בשל האמונה, התרבות והמורשת הסלבית, הסרבים רואים ברוסים אומה אחות. גם במונטנגרו השכנה התקיים מפגן תמיכה ברוסיה.

במשך שנים רבות, במזרח ובדרום אוקראינה היה יחס חיובי כלפי רוסיה ותרבותה. מרבית תושבי האזורים הללו דוברי רוסית ולמשך תקופה קצרה, לאחר מהפכת 2004, התקיימו יחסי ידידות בין אוקראינה לרוסיה בשנים 2010–2013. בעקבות אירועי יברומאידן היחס הפך לשלילי יותר. ישנם יחסי קרבה בין רוסיה לבין המשטר בבלארוס בראשות אלכסנדר לוקשנקו, אך לא ידועה מידת האהדה כלפי רוסיה בקרב אזרחי המדינה.
ֶ
במדינות אסיה יש יחס אוהד יחסית כלפי רוסיה, בייחוד במדינות ערב ובמדינות בעלות משטר קומוניסטי כמו הרפובליקה העממית של סין ובווייטנאם. כך גם באפריקה.
==ראו גם==
*פוטיניזם
*סלאבופיליה
*האיחוד הכלכלי האירואסייתי
*המדינה המאוחדת
*גרמנופיליה
*פרנקופיליה
*אירוסקפטיות
*צבעי הלאומיות הכלל-סלאבית
==קישורים חיצוניים==

==הערות שוליים==

קטגוריה:הערצת תרבויות זרות
קטגוריה:רוסיה: תרבות
קילינדשי הרטמן

קילינדשי הרטמן (בהולנדית: Quilindschy Hartman; נולד ב-14 בנובמבר 2001 בזווינדרכט שבהולנד) הוא כדורגלן הולנדי המשחק בעמדת המגן השמאלי בקבוצת פיינורד מליגת העל ההולנדית.

== קריירת מועדונים ==
הרטמן גדל במחלקות הנוער של VVGZ, אקסלסיור רוטרדם ופיינורד. ב-21 באוגוסט 2022 ערך את הופעת הבכורה שלו בקבוצה הבוגרת של פיינורד, בניצחון 1-0 על ואלבייק במסגרת המחזור השלישי בליגת העל ההולנדית לעונת 2022/2023. ב-10 בנובמבר הבקיע את שער הבכורה שלו במועדון, בניצחון 1-0 על קמבור במסגרת המחזור ה-12 בליגה.

== קריירה בינלאומית ==
הרטמן הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023. במרץ 2023 זומן לראשונה לנבחרת הבוגרת לקראת משחקי מוקדמות היורו נגד ו. באוקטובר ערך את הופעתו הבכורה בהפסד 2-1 ל בו כבש שער.

== תארים ==
;פיינורד
* אליפות הולנד (1): 2022/2023

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני פיינורד
קטגוריה:כדורגלני נבחרת הולנד
קטגוריה:הולנדים שנולדו ב-2001
קוינטן טימבר

קוינטן ראיין קריספיטו טימבר (בהולנדית: Quinten Ryan Crispito Timber; נולד ב-17 ביוני 2001 באוטרכט שבהולנד) הוא כדורגלן הולנדי המשחק בעמדת הקשר בקבוצת פיינורד מליגת העל ההולנדית.

== קריירת מועדונים ==
טימבר גדל במחלקות הנוער של DVSU, פיינורד ואייאקס. בשנת 2018 החל לשחק בקבוצת המילואים של אייאקס.

ב-5 במאי 2021 חתם טימבר על חוזה לשלוש שנים באוטרכט מליגת העל ההולנדית. ב-15 באוגוסט ערך את הופעת הבכורה שלו במועדון, בניצחון 4-0 על ספרטה רוטרדם במסגרת המחזור הראשון בליגה לעונת 2021/2022. ב-17 באוקטובר הבקיע את שער הבכורה שלו במועדון, בהפסד 5-1 לא.ז. אלקמאר במסגרת המחזור התשיעי בליגה. הוא שיחק במועדון במשך עונה אחת, בה ערך 33 הופעות ליגה והבקיע שני שערים.

ב-28 ביולי 2022 חתם טימבר על חוזה לארבע שנים בפיינורד מליגת העל ההולנדית. ב-7 באוגוסט ערך את הופעת הבכורה שלו במועדון, בניצחון 5-2 על ויטסה ארנהם במסגרת המחזור הראשון בליגה לעונת 2022/2023. ב-27 באוגוסט הבקיע את שער הבכורה שלו במועדון, בניצחון 4-0 על אמן במסגרת המחזור הרביעי בליגה. בעונתו הראשונה במועדון זכה עם פיינורד באליפות הולנד, וערך 24 הופעות ליגה, בהן הבקיע שני שערים.

== קריירה בינלאומית ==
טימבר הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023. ב-26 במרץ 2024 ערך את הופעתו הבכורה בנבחרת הבוגרת נגד במשחק ידידות.

== חיים אישיים ==
אחיו התאום הוא כדורגלן נבחרת הולנד וארסנל יוריאן טימבר, ואח נוסף שלו הוא כדורגלן נבחרת קוראסאו ואוטרכט דילן טימבר .

== תארים ==
;פיינורד
* אליפות הולנד (1): 2022/2023

;נבחרת הולנד עד גיל 17
* אליפות אירופה עד גיל 17 (1): 2018

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:אוטרכט: כדורגלנים
קטגוריה:כדורגלני אייאקס
קטגוריה:כדורגלני אוטרכט
קטגוריה:כדורגלני פיינורד
קטגוריה:כדורגלני נבחרת הולנד
קטגוריה:הולנדים שנולדו ב-2001
אלאיס טפסן

אלאיס טפסן (בהולנדית: Elayis Tavşan; נולד ב-30 באפריל 2001 ברוטרדם שבהולנד) הוא כדורגלן הולנדי המשחק בעמדת קשר הכנף בקבוצת הלאס ורונה מסרייה א'.

== קריירת מועדונים ==
טפסן גדל במחלקת הנוער של ספרטה רוטרדם. הוא החל את הקריירה המקצוענית שלו בקבוצות ספרטה רוטרדם, טלסטאר ספורטקלאב וניימכן במסגרת ליגת המשנה ההולנדית. בעונת 2021/2022 החל לשחק עם ניימכן בליגת העל ההולנדית.
ב-23 בינואר 2024 חתם בהלאס ורונה, 5 ימים לאחר מכן עלה להופעת הבכורה שלו בסרייה א' שעלה כמחליף בתיקו 1-1 נגד פרוזינונה.

== קריירה בינלאומית ==
טפסן הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023.

== תארים ==
;נבחרת הולנד עד גיל 17
* אליפות אירופה עד גיל 17 (1): 2018

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני ספרטה רוטרדם
קטגוריה:כדורגלני טלסטאר ספורטקלאב
קטגוריה:כדורגלני ניימכן
קטגוריה:כדורגלני הלאס ורונה
קטגוריה:הולנדים שנולדו ב-2001
גייב וינסנט

גבריאל נאמדי "גייב" וינסנט (באנגלית: Gabriel Nnamdi "Gabe" Vincent; נולד ב-14 ביוני 1996) הוא כדורסלן אמריקאי-ניגרי המשחק בעמדת הרכז בקבוצת לוס אנג'לס לייקרס מליגת ה-NBA.

== קריירת משחק ==
בין השנים 2014–2018 שיחק וינסנט באוניברסיטת קליפורניה בסנטה ברברה. בארבע עונות העמיד ממוצעים של 12.8 נקודות, 2.7 ריבאונדים ו-2.5 אסיסטים למשחק.

בשנת 2018 לא נבחר כלל בדראפט ה-NBA, והצטרף לסטוקטון קינגס מליגת הפיתוח של ה-NBA. בשתי עונות בליגת הפיתוח העמיד וינסנט ממוצעים של 15.3 נקודות, 2.7 ריבאונדים ו-2.4 אסיסטים למשחק.

בשנת 2020 חתם על חוזה כפול במיאמי היט, ושנה לאחר מכן חתם בקבוצה על חוזה רגיל. בפברואר 2023 החליף את קייל לאורי בתפקיד הרכז הפותח הקבוע של הקבוצה.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| מיאמי	|| 9 || 0 || 9.2 || 0.216 || 0.222 || 0.000 || 0.6 || 0.7 || 0.6 || 0.0 || 2.4
|- style="background-color: #EFEFEF;"		
| 	|| מיאמי	|| 50 || 7 || 13.1 || 0.378 || 0.309 || 0.870 || 1.1 || 1.3 || 0.4 || 0.0 || 4.8
|-		
| 	|| מיאמי	|| 68 || 27 || 23.4 || 0.417 || 0.368 || 0.815 || 1.9 || 3.1 || 0.9 || 0.2 || 8.7
|- style="background-color: #EFEFEF;"		
| 	|| מיאמי	|| 68 || 34 || 25.9 || 0.402 || 0.334 || 0.872 || 2.1 || 2.5 || 0.9 || 0.1 || 9.4
|- style="background-color:#80BFFF; font-weight:bold;"		
| קריירה || 		|| 195 || 68 || 21.0 || 0.399 || 0.339 || 0.852 || 1.7 || 2.3 || 0.8 || 0.1 || 7.7
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| מיאמי	|| 1 || 0 || 0.0 || 0.000 || 0.000 || 0.000 || 0.0 || 0.0 || 0.0 || 0.0 || 0.0
|- style="background-color: #EFEFEF;"		
| 	|| מיאמי	|| 3 || 0 || 4.7 || 0.667 || 0.500 || 0.000 || 0.3 || 0.7 || 0.0 || 0.0 || 1.7
|-		
| 	|| מיאמי	|| 18 || 8 || 23.5 || 0.382 || 0.309 || 0.950 || 1.9 || 3.2 || 0.8 || 0.3 || 8.0
|- style="background-color: #EFEFEF;"		
| 	|| מיאמי	|| 22 || 22 || 30.5 || 0.402 || 0.378 || 0.882 || 1.4 || 3.5 || 0.9 || 0.2 || 12.7
|- style="background-color:#80BFFF; font-weight:bold;"		
| קריירה || 		|| 44 || 30 || 25.2 || 0.397 || 0.353 || 0.907 || 1.5 || 3.1 || 0.8 || 0.2 || 9.7
|}

== קישורים חיצוניים ==

קטגוריה:כדורסלנים אמריקאים
קטגוריה:כדורסלנים ניגרים
קטגוריה:כדורסלנים אפרו-אמריקאים
קטגוריה:שחקני NBA שלא נבחרו בדראפט
קטגוריה:כדורסלני מיאמי היט
קטגוריה:כדורסלני לוס אנג'לס לייקרס
קטגוריה:קליפורניה: כדורסלנים
קטגוריה:אמריקאים שנולדו ב-1996
דניס מאסינה

דניס יוקי מקאבו מאסינה (בסוואזי: Dennis Yuki Mcebo Masina; נולד ב-29 במאי 1982) הוא כדורגלן עבר אסוואטיני ששיחק בעמדת הקשר.

==קריירה==
מאסינה התחיל את הקריירה שלו בקבוצת הכדורגל מאנזיני וונדררס עמה זכה באליפות בעונת . בגיל 18 הצטרף לבוש באקס מליגת העל של דרום אפריקה במדיה שיחק שנתיים.

ביולי יצא למבחנים בפיינורד ההולנדית, בסיומן לא חתם במועדון. זמן קצר לאחר מכן, חתם בסופרספורט יונייטד. לאחר עונה אחת במועדון, נבחן בטוטנהאם הוטספר האנגלית אך לבסוף חתם בפיינורד.

אולם כעבור זמן קצר שוחרר מהמועדון וחתם באאנדרכט אאלסט הבלגית במדיה כבש 5 שערים ב-23 משחקים. בסיום העונה ירדה אאנדרכט לליגה השלישית ומאסינה חתם במכלן במדיה שיחק עונה אחת בסיומה חזר לסופרספורט יונייטד הדרום אפריקאית. היה שותף לשני האליפויות של המועדון בעונות ו-.

בהמשך הקריירה שיחק באורלנדו פירטס, מפומלנגה בלאק אייסס ומבומבלה יונייטד.

ב-5 בספטמבר 1999 מאסינה ערך את הופעת הבכורה שלו בנבחרת סוואזילנד בניצחון 1-3 נגד , בה גם הבקיע את שער הבכורה שלו בנבחרת. מאסינה רשם 42 הופעות בנבחרת וכבש שני שערים.

==תארים==
; מאנזיני וונדררס
*ליגת העל של אסוואטיני: 

; סופרספורט יונייטד
*ליגת העל של דרום אפריקה: , 

==קישורים חיצוניים==

קטגוריה:כדורגלנים אסוואטינים
קטגוריה:קשרי כדורגל
קטגוריה:כדורגלני אאנדראכט אאלסט
קטגוריה:כדורגלני מכלן
קטגוריה:כדורגלני סופרספורט יונייטד
קטגוריה:כדורגלני אורלנדו פירטס
קטגוריה:ילידי 1982
מינוטאור (סדרת משגרים)

מינוטאור (באנגלית: Minotaur) היא סדרת משגרים אמריקאים, שפותחה מהטילים הבליסטים הבין-יבשתים LGM-30 מיניטמן ו-LGM-118 Peacekeeper. השיגור הראשון בוצע בשנת 1994. הסבה בוצע בנורת'רופ גראמן בהתאם לחוזה עם חיל האוויר של ארצות הברית. בסך הכול פותחו 5 דגמים לשיגור לוויינים לטיסה תת-מסלולית, מסלול לווייני נמוך ו-מסלול מעבר למסלול גאוסטציונרי. מספר שלבים משתנה בהתאם לדגם.

==היסטוריה==
הדגם הראשון בסדרה יצאה בשם "טאורוס". הוא פותח על בסיס טיל LGM-118 Peacekeeper. המשגר כולל 4 שלבים. לאחר השיגור הראשון בשנת 1994 היו מספר שיגורים כושלים ומשגר עבר מיתוג מחדש תחת שם "מינוטאור סי". זה הדגם היחיד שניתן לשימוש לשיגורים מסחריים. המשגר יכול להביא מטען במשקל 1,458 ק"ג למסלול לווייני נמוך או כ-1,000 ק"ג למסלול מסונכרן-שמש.

שיגורי "מינוטאור 1" החלו בשנת 2000. דגם זה פותח מטיל LGM-30 מיניטמן. השיגורים מבוצעים מבסיס חיל האוויר ונדנברג ונמל החלל האזורי המרכז-אטלנטי בווירג'יניה. המשגר יכול להביא מטען במשקל 580 ק"ג למסלול לווייני נמוך. בסך הכול בוצעו 12 שיגורים.

שיגורי "מינוטאור 2" החלו בשנת 2000. דגם זה פותח מטיל LGM-118 Peacekeeper. השיגורים מבוצעים ממספר אתרים. המשגר יכול להביא מטען במשקל 1,735 ק"ג לטיסה תת-מסלולית. בסך הכול בוצעו 6 שיגורים.

פיתוח "מינוטאור 3" לא הסתיים. דגם זה פותח מטיל LGM-30 מיניטמן. השיגורים מתוכננים להתבצע מבסיס חיל האוויר ונדנברג. המשגר יכול להביא מטען במשקל 3,000 ק"ג לטיסה תת-מסלולית. הוחלט להפסיק את הפיתוח ולנצל לשיגוים תת-מסלוללים גרסת "מינוטאור 4 קל".

שיגורי "מינוטאור 4" החלו בשנת 2010. דגם זה פותח מטיל LGM-118 Peacekeeper. השיגורים מבוצעים מבסיס חיל האוויר ונדנברג ונמל החלל הפסיפי - אלסקה. המשגר יכול להביא מטען במשקל 400 ק"ג לטיסה תת-מסלולית.

שיגור "מינוטאור 5" בוצע בשנת 2013. דגם זה פותח על בסיס משגר "מינוטאור 4" תוך הוספת שלב רביעי. השיגור בוצע מנמל החלל האזורי המרכז-אטלנטי עם לוויין LADEE. המשגר יכול להביא מטען במשקל 342 ק"ג לתמרון מעבר ירחי.

==קישורים חיצוניים==

* [http://www.astronautix.com/m/minotaur.html תיאור המשגר]
* [https://www.northropgrumman.com/space/minotaur-rocket/ תיור מאתר היצרן]
* [https://space.skyrocket.de/doc_lau/minotaur-1.htm רישמת שיגורים מינוטאור 1]
* [https://space.skyrocket.de/doc_lau/minotaur-4.htm רשימת שיגורים מינוטאור 4]

קטגוריה:משגרים אמריקאיים
פיליפ סנדלר

פיליפ סנדלר (בהולנדית: Philippe Sandler; נולד ב-10 בפברואר 1997 באמסטרדם שבהולנד) הוא כדורגלן הולנדי המשחק בעמדת הבלם בקבוצת ניימכן מליגת העל ההולנדית.

== קריירת מועדונים ==
סנדלר גדל במחלקת הנוער של אייאקס. הוא החל את הקריירה המקצוענית שלו בקבוצת זוולה מליגת העל ההולנדית, במדיה ערך 30 הופעות ליגה.

בשנת 2018 חתם סנדלר במנצ'סטר סיטי מהפרמייר ליג, ממנה הושאל לאנדרלכט מליגת העל הבלגית ולטרואה מליגת העל הצרפתית.

ב-1 בפברואר 2022 חתם סנדלר עד לתום עונת 2021/2022 בפיינורד מליגת העל ההולנדית. הוא ערך שתי הופעות ליגה במדי המועדון.

ב-11 באוגוסט 2022 חתם סנדלר בניימכן מליגת העל ההולנדית.

== קישורים חיצוניים ==

קטגוריה:כדורגלנים הולנדים
קטגוריה:כדורגלנים יהודים
קטגוריה:בלמי כדורגל הולנדים
קטגוריה:בלמי כדורגל יהודים
קטגוריה:ספורטאים יהודים הולנדים
קטגוריה:אמסטרדם: כדורגלנים
קטגוריה:כדורגלני זוולה
קטגוריה:כדורגלני מנצ'סטר סיטי
קטגוריה:כדורגלני אנדרלכט
קטגוריה:כדורגלני טרואה
קטגוריה:כדורגלני פיינורד
קטגוריה:כדורגלני ניימכן
קטגוריה:ספורטאים הולנדים באנגליה
קטגוריה:ספורטאים הולנדים בבלגיה
קטגוריה:ספורטאים הולנדים בצרפת
קטגוריה:הולנדים שנולדו ב-1997
PaLM

PaLM (Pathways Language Model) הוא מודל שפה גדול המבוסס על טרנספורמר של 540 מיליארד פרמטרים שפותח על ידי Google AI.<ref name="blog"></ref>

החוקרים הכשירו גם גרסאות קטנות יותר של PaLM, בהם 8 ו-62 מיליארד מודלים פרמטרים, כדי לבדוק את ההשפעות של קנה המידה של המודל.

PaLM מסוגל לבצע מגוון רחב של משימות, כולל חשיבה רגילה , חשיבה אריתמטית, הסבר בדיחות, יצירת קוד ותרגום.<ref name="venturebeat"></ref><ref></ref><ref></ref> בשילוב עם הנחיה של פרומפטים, PaLM השיגה ביצועים טובים יותר באופן משמעותי על מערכי נתונים הדורשים חשיבה של מספר שלבים, כגון בעיות מילים ושאלות מבוססות לוגיקה.

הדגם הוכרז לראשונה באפריל 2022 ונשאר פרטי עד מרץ 2023, אז השיקה גוגל API עבור PaLM ועוד כמה טכנולוגיות.<ref></ref> ה-API זמין תחילה למספר מצומצם של מפתחים שמצטרפים לרשימת המתנה לפני פתיחתו לציבור.<ref></ref>

גוגל ו-DeepMind פיתחו גרסה של PaLM 540B בשם Med-PaLM המכווננת ומאומנת על נתונים רפואיים ועולה על דגמים קודמים במדדי תשובות לשאלות רפואיות.<ref></ref>

Med-PaLM הייתה הראשונה שהשיגה ציון עובר בשאלות רישוי רפואי בארצות הברית, ובנוסף לענות בצורה מדויקת הן על שאלות מרובות והן על שאלות פתוחות, היא גם מספקת נימוקים ומסוגלת להעריך את התשובות שלה.<ref></ref>

במאי 2023, גוגל הכריזה על PaLM 2 באירוע המרכזי השנתי של Google I/O.<ref></ref> הדיווח העדכני הוא כי PaLM 2 הוא דגם של 340 מיליארד פרמטרים שאומן על 3.6 טריליון פריטי מידע.<ref name="cnbc-20230516"></ref>

== אימון ==
PaLM מאומן מראש על מאגר מידע איכותי של 780 מיליארד פריטי מידע הכוללים משימות שונות של שפה טבעית ומקרי שימוש. מערך נתונים זה כולל דפי אינטרנט מסוננים, ספרים, מאמרי ויקיפדיה, מאמרי חדשות, קוד מקור המתקבל ממאגרי קוד פתוח ב-GitHub ושיחות מדיה חברתית. הוא מבוסס על מערך הנתונים המשמש לאימון מודל LaMDA של גוגל. החלק של השיחות מהמדיה החברתית במערך הנתונים מהווה 50% מהמאגר, מה שסייע למודל לשפר וללמוד יכולות שיחה טובות.

== ראו גם ==
* מודל שפה גדול

==קישורים חיצוניים==
* 

== הערות שוליים ==

קטגוריה:גוגל: תוכנה
קטגוריה:מודלי שפה גדולים
קטגוריה:בינה מלאכותית יוצרת
עלי ג'רושי

עלי ג'רושי (1965 – 13 בינואר 2023) היה בורר ב, שהשתייך למשפחת הפשע הערבית ג'רושי משכונת ג'ואריש שברמלה.

==ביוגרפיה==
ג'רושי היה מוכר בעולם הפשע הישראלי, וזכה לתואר "הבורר", מפני שנהג לערוך בוררויות בין עבריינים שונים, יהודים וערבים.<ref></ref> בראיון לאמנון לוי, במסגרת התכנית פנים אמיתיות, סיפר ג'רושי כי הוא נוהג לערוך את הבוררויות תחת עץ בחצרו, אותו כינה "עץ הצדק", ואף העביר הליך בוררות בין שני קבלנים בשידור חי.<ref></ref> כינוי נוסף שלו היה "סדאם חוסיין" והוא אף קרא לשני ילדיו עודאי וקוסאי, על שמם של עודאי וקוסאי, בניו של הרודן העיראקי. בנו, עודאי, נשפט לעונש של 9 שנות מאסר בגין ניסיון רצח של דייג מיפו, ובנו קוסאי ריצה שמונת חודשי מאסר בשל תקיפה של קבלן ושל ילדיו ברמת גן.<ref></ref><ref></ref>

==חיסולו==
לאחר שכבר שרד ניסיון התנקשות בעבר, סמוך לשעה 04:30 בבוקר של יום שישי, 13 בינואר 2023, נורה ג'רושי למוות בעת ששטף את מדרגות המסגד הסמוך לביתו. בסמוך אליו נמצא, ירוי למוות, כלבהּ של המשפחה. על פי החשד, מכונית ובה שני רעולי פנים עצרה ליד ג'רושי, אחד מהיושבים בה יצא וירה בג'רושי, וידא הריגה ואז השניים נמלטו מהמקום והציתו את רכבם לאחר מכן.<ref></ref> בעקבות הרצח, השר לביטחון לאומי איתמר בן גביר חזר על קריאתו לערב את שב"כ במלחמה במשפחות הפשע בישראל.<ref></ref>

על פי החשד, חיסולו של ג'רושי הגיע כנקמה על חיסולו של העבריין בני שלמה, שחוסל לאחר שפיתח קשרים עם בני משפחת ג'רושי שנודו מהמשפחה. הסכסוך בין שני פלגי משפחת ג'רושי גבה קורבנות רבים,<ref></ref><ref></ref><ref></ref> ועלי ג'רושי השתייך לפלג המרכזי במשפחה.<ref></ref> באוגוסט 2019 חוסל גם מחמוד מוגרבי, איש הכספים של עלי, בידי עומאר אבו קישאק, שנחשד כי פעל בשליחות זייד ג'רושי, שנודה מהמשפחה.<ref></ref> כחודש וחצי לאחר מכן חוסל אדריס ג'בריל עכאשה, כאשר החשד הוא שנרצח כנקמת דם על חיסולו של ג'רושי.<ref></ref>

==הערות שוליים==

קטגוריה:ישראל: פשע מאורגן
קטגוריה:ישראלים שנולדו ב-1965
קטגוריה:ישראלים שנפטרו ב-2023
עקיבא תור

עקיבא תור (נולד ב-1961) הוא דיפלומט ישראלי המכהן מאז שנת 2020 כשגריר ישראל בקוריאה הדרומית.

== ביוגרפיה ==
תור נולד בפורט ג׳קסון, שבקרוליינה הדרומית, ארצות הברית. עלה לארץ בגיל 24, ושירת בחטיבת הצנחנים בין השנים 1985–1987. לאחר מכן המשיך לשרת כסרן במילואים, עד שנת 2008.<ref name=":0"></ref>

=== השכלה ===
בעל תואר בוגר בפילוסופיה מאוניברסיטת קולומביה, ניו יורק, ותואר מוסמך במדעי המדינה ומחשבת ישראל מהאוניברסיטה העברית בירושלים.<ref></ref>

בשנת 2003 השתתף בתוכנית קרן וקסנר בישראל, וקיבל תואר מוסמך במינהל ציבורי מאוניברסיטת הרווארד.

בשנת 2020 היה עמית גולדמן באוניברסיטת תל אביב.<ref></ref>

=== משרד החוץ ===
ב-1987 הצטרף לקורס הצוערים של משרד החוץ.

ב-1996 יצא לשליחות מדינית בתור המנהל הכללי של נציגות ישראל בטאיוואן.

בין השנים 1998–2000 שימש סגן דובר משרד החוץ, וסגן מנהל המחלקה הפלסטינית בין השנים 2000–2002.

בשנת 2003 מונה ליועץ לענייני יהדות התפוצות לנשיא מדינת ישראל משה קצב.

בין השנים 2008–2012 כיהן כקונסול הכללי של ישראל בסן פרנסיסקו.

בין השנים 2013–2020 עמד בראש חטיבת תפוצות ודתות של משרד החוץ.<ref></ref>

בשנת 2020 מונה לשגריר ישראל בקוריאה הדרומית. במהלך כהונתו בסיאול, הביא לחתימת הסכם סחר חופשי בין המדינות,<ref></ref> וכן השיק את שגרירות המטאוורס הראשונה של ישראל, כחלק משיתוף פעולה וירטואלי עם דרום קוריאה.<ref></ref>

=== חיים אישיים ===
תור נשוי לנעמי. הם מתגוררים בבית שמש עם ארבעת ילדיהם, ומקיימים אורח חיים דתי.<ref></ref><ref></ref>

== מאמרים נבחרים ==
* [https://shield.ericomcloud.net/?url=https%3A%2F%2Feretzacheret.com%2F%d7%25a2%25d7%259c-%25d7%2594%25d7%25a2%25d7%2599%25d7%2595%25d7%2595%25d7%25a8%25d7%2595%25d7%259f-%25d7%2594%25d7%2599%25d7%2594%25d7%2595%25d7%2593%25d7%2599%2F&user=akalman-mba.akalman%4089039-81049-nosuchdomain.autoregistration.proxy&Shield-TenantID=ddcfab08-e4f4-4f22-bdcc-512eb8e46d5f על העיוורון היהודי], במגזין ארץ אחרת. 19 בינואר 2011

==קישורים חיצוניים==

==הערות שוליים==

קטגוריה:ישראלים ילידי ארצות הברית
קטגוריה:עולים בשנות ה-1980
קטגוריה:בוגרי אוניברסיטת קולומביה
קטגוריה:בוגרי האוניברסיטה העברית בירושלים
קטגוריה:בוגרי תוכנית קרן וקסנר בישראל
קטגוריה:בית שמש: אישים
קטגוריה:שגרירי ישראל בקוריאה הדרומית
קטגוריה:שגרירים בקוריאה הדרומית
קטגוריה:ישראלים שנולדו ב-1961
קטגוריה:אמריקאים שנולדו ב-1961
Let Them Know

"Let Them Know" הוא סינגל של הזמרת הבריטית, מייבל, שיצא על ידי חברת התקליטים פולידור רקורדס ב-18 ביוני 2021, כסינגל המוביל של אלבום האולפן השני שלה, .<ref></ref> השיר נכתב על ידי מייבל, ריי, MNEK ואס ג'י לואיס, והופק על ידי ריי ואס ג'י לואיס.

נכון ליוני 2023, השיר הושמע למעלה מ-9.6 מיליון פעמים ביוטיוב,<ref></ref> ולמעלה מ-62 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)
|כסף
|200,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |עולמי
| rowspan="2" | 18 ביוני 2021
|הורדת מוזיקה, הזרמת מוזיקה
| rowspan="3" |מקורית
|פולידור רקורדס
| style="text-align:center;" |<ref name="OCC"></ref>
|-
! scope="row" |איטליה
| rowspan="2" |להיט רדיו עכשווי
| rowspan="2" |יוניברסל מיוזיק גרופ
| style="text-align:center;" |<ref></ref>
|-
! scope="row" |רוסיה
| 27 ביוני 2021
| style="text-align:center;" |<ref></ref>
|-
! scope="row" |עולמי
| 9 ביולי 2021
|הורדת מוזיקה, הזרמת מוזיקה
| רמיקס של ריטון
|פולידור רקורדס
| style="text-align:center;" |<ref name="Riton"></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי מייבל
קטגוריה:שירים באנגלית
קטגוריה:שירים שנכתבו על ידי ריי
קטגוריה:שירים שנכתבו על ידי MNEK
קטגוריה:שירי דאנס-פופ
קטגוריה:שירי דיסקו
קטגוריה:סינגלים בהוצאת פולידור רקורדס
Way Back Home

Way Back Home הוא שיר שהוציא המוזיקאי הדרום–קוריאני Shaun, ב-27 ביוני 2018.

== רקע ==
Shaun הוא דיג'יי, מפיק מוזיקלי וקלידן בלהקת The Koxx. ב-27 ביוני 2018 פרסם מיני-אלבום עצמאי בשם Take ב-27 ביוני 2018, כשהשיר Way Back Home הוא השיר הראשון.

הזמר סיפר שהוא כתב את הלחן של השיר ב-2015 כחלק משיר לזמר קים ג'יי–ג'ונג, אולם נדחה בגלל שהמנגינה נשמעה דומה מדי לשיר יפני אחר. עם זאת, Shaun עדיין אהב את השיר כך שב-2018 הוא הצליח לשחזר אותו בתוך חמש שעות. את השיר הלחינו Shaun וג'י היי לי, והוא תואר במגזין בילבורד כ"מוזיקת דאנס האוס-טרופית".

גרסה נוספת לשיר פורסמה ב-21 בדצמבר 2018 על ידי הדיג'יי ההולנדי סם פלדט, ובו הזמר קונור מיינרד שר חלק מהמילים באנגלית.

== ביקורות ==
"Way Back Home" זכה לפופולריות תחילה בקרב קהילת הדאנס הקוריאנית באמצעות הרשתות החברתיות. בסופו של דבר, השיר והסרטונים שלו הפכו לוויראליים, והוא הגיע לראש המצעדים הדיגיטליים. בהמשך, הוא הפך למוזיקת רקע בבתי קפה ובתוכניות טלוויזיה.

השיר הגיע ל"גראנד סלאם" ב-17 ביולי כשהשיג את המקום הראשון בשלושת שירותי המוזיקה הקוריאניים הגדולים. עם זאת, מאחר ש-Shaun היה אמן פחות מוכר, עלייתו במצעדים עוררה האשמות בדבר מניפולציות. ב-22 ביולי הזמר הגיב לשמועות והצהיר שהוא מקווה שהאמת תיחשף, והתנצל על הפגיעה במעריציו.

ב-18 ביולי 2018 פרסם הזמר פארק ג'ין-יונג כי בכוונתו לדרוש חקירה ממשלתית. למחרת, חברת הלהיטים שהוציאה את השיר, DCTOM, הגישה בקשה לחקירת משטרה בנושא. בנוסף, גם הזמר עצמו הגיש מספר תלונות נגד אנשים שהפיצו שמועות בנוגע לשיר.

חקירה שנערכה על ידי חברת הלהיטים לא מצאה ראיות למניפולציות בטבלאות הלהיטים, אלא שהוא צבר עניין בעקביות.

== הערות שוליים ==

קטגוריה:שירים בקוריאנית
Statements

"Statements" הוא סינגל שהוקלט על ידי הזמרת השוודית לורן. הוא יצא לאור ב-26 בפברואר 2017, על ידי חברת התקליטים וורנר מיוזיק גרופ, כסינגל שלא מתוך אלבום אולפן. הוא נכתב על ידי לורן, סאנתון הרד, ג'ו דב ולינאה דב. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.8 מיליון השמעות. לשיר
הופק קליפ מילים רשמי, שהועלה ב-4 במרץ לערוץ היוטיוב הרשמי. נכון ליוני 2023 עומד מונה הצפיות של הקליפ על למעלה מ-1.7 מיליון צפיות.

ב-30 בנובמבר אותה שנה חשפה SVT כי לורן עתידה להשתתף במלודיפסטיבלן 2017 עם השיר על הזכות לייצג פעם נוספת את שוודיה באירוויזיון 2017.<ref></ref> ב-25 בפברואר עלתה לשלב גלגל ההצלה,<ref></ref> אך בסופו הודחה מהתחרות.<ref></ref>

== מיקומי שיא ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי לורן
קטגוריה:שירי מלודיפסטיבלן
קטגוריה:שירים באנגלית
קטגוריה:סינגלים בהוצאת וורנר מיוזיק גרופ
סטפן אומאונגה

סטפן רישי אומאונגה (בצרפתית: Stéphane Richi Oméonga; נולד ב-27 במרץ 1996 ברוקור שבבלגיה) הוא כדורגלן בלגי המשחק בעמדת הקשר בקבוצת בני סכנין.

== קריירת מועדונים ==
אומאונגה שיחק בקבוצות אבלינו, גנואה, היברניאן, סרקל ברוז' ופסקארה.

בחודש אוגוסט 2021 חתם בליבינגסטון מליגת העל הסקוטית.

== קריירה בינלאומית ==
אומאונגה היה חלק מסגל נבחרת בלגיה עד גיל 21.

== קישורים חיצוניים ==

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני אבלינו
קטגוריה:כדורגלני גנואה
קטגוריה:כדורגלני היברניאן
קטגוריה:כדורגלני סרקל ברוז'
קטגוריה:כדורגלני פסקארה
קטגוריה:כדורגלני ליווינגסטון
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:ספורטאים בלגים באיטליה
קטגוריה:ספורטאים זרים בסקוטלנד
קטגוריה:בלגים שנולדו ב-1996
דפדוף אטלנטי

דפדוף אטלנטי (מכונה באנגלית דפדוף סמל עקב ה"דרגות" שלרוחב גבו ;שם מדעי: Abudefduf saxatilis), הוא דג ממשפחת השוניתיים החי לחופי האוקיינוס האטלנטי הטרופי. דג זה שייך לסוג דפדוף.

==מאפיינים==
הדפדוף מצוי לחופי האוקיינוס האטלנטי שלחופי אמריקה בין דרום ארצות הברית, מפרץ מקסיקו, איי בהאמה והקריביים וכן לחופי אמריקה המרכזית והדרומית דרומה עד לאורוגוואי. אוכלוסיות בודדות מצויות גם במערב האוקיינוס האטלנטי שלחופי פורטוגל, האיים האזוריים, האיים הקנריים, כף ורדה ולחופי מערב אפריקה ולפי מספר עדויות הגיע גם לים התיכון, אם כי כנראה מדובר בבלבול במין.

דג זה שוכן לרוב בעומק של עד 40 מטרים בשוניות אלמוגים, אזורי סלעים והצעירים חיים קרוב יותר לחוף בבריכות גאות.

הדפדוף יכול להגיע לאורך של עד 22.9 סנטימטרים אך נפוץ יותר באורך 15 ס"מ והוא יכול להגיע עד למשקל 200 גרם. הוא בעל גוונים כסופים-לבנים עם גב צהוב וסביבם חמישה או ששה פסים שחורים אנכיים. לזכרים הגדולים ישנו גוון כחול, בעלי כתם כהה סביב סנפירי העחזה והפסים שלהם דהויים יותר. הדג בעל זנב מפוצל ובעל סנפירי חזה פרוקים בדומה לקרובי משפחתו.

הדפדוף חי במים צלולים ובהם מחפש מזון כמו פלנקטון, אצות, סרטנים ודגים קטנים. לעיתים הוא עוקב אחרי דולפיני סטנלה ארוכת-חרטום וניזון מהקאותיהם. הוא עצמו נטרף בידי דגי שונית גדולים יותר כמו דקריים וקובייה כלל-ימית.

בעונת הרבייה הנקבות מפיצות עד 200,000 ביצים במצבורים הקשורים על סלעים, שוניות ואלמוגים מתים ולפעמים גם על ספינות טרופות. הזכרים מפרים ושומרים על הביצים במשך כשבוע בעודם מתבגרים.

דגים אלה מגודלים לעיתים באקווריום, אך נחשבים לקשים לגידול.

גלריה:
<gallery>
Parque Nacional Marinho Fernando de Noronha Gisele Milare (1).jpg
Abudefduf saxatilis.jpg
Sergeant Major fish or píntano (Abudefduf saxatilis) a species of damselfish in Curacao.jpg
Sergeant Major fish caribe.JPG
</gallery>

== קישורים חיצוניים ==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:שוניתיים
קטגוריה:דגי הים הקריבי
קטגוריה:בעלי חיים שתוארו ב-1758
רוטלה

רוטלה (Rotelle) היא סוג של פסטה אשר צורתה דומה לגלגל עם חישורים. היא מזכירה בצורתה את פיורי. 

השם מגיע מהמילה האיטלקית שמשמעותה "גלגל קטן". בארצות הברית היא בדרך כלל נקראת "גלגל עֲגָלָה".

== שימושים במטבח ==
ניתן להגישה עם רוטב עגבניות עם או בלי בשר. ניתן להגיש אותן גם בציר או במרקי מינסטרונה. אפשר גם לשלב אותן בסלט פסטה.<ref></ref>

== ראו גם ==
* מאזה מניקה
* זיטי

== קישורים חיצוניים ==

== הערות שוליים ==

קטגוריה:סוגי פסטה
מוטי זינגבוים

מוטי זינגבוים (נולד ב-1962) היה ילד פלא במוזיקה חסידית ישראלית בשנות ה-70 של המאה ה-20.

בשנת 2004 מוטי ואשתו הקימו את יחד את חברת הקוסמטיקה "חוה זינגבוים", בה הוא מכהן כמנכ"ל החברה.
==ביוגרפיה==

נולד באבן שמואל, ובהמשך עבר להרצליה. כילד, למד לנגן על כינור והופיע עם המקהלה של שלמה רביץ. בגיל 8 השתתף בתחרות של מעריב לנוער בהיכל התרבות בתל אביב וזכה במקום הראשון בקטגוריה של שירה עם השיר "כל העולם כולו" של ברוך חייט, כפרס הוענקה לו מלגה ללימודי מוזיקה, שאותה מימש בשיעורי אקורדיון ופיתוח קול אצל הזמרת מיצי לוקר. החל להופיע באירועים קטנים בישראל, ולפעמים עם מקהלת "פרחי צברים".

למד בישיבת ישיבת בני עקיבא נחלים אצל הרב יוסף בא-גד. את שירותו בצה"ל עשה כסולן בלהקת הרבנות הצבאית ואף פיקד עליה. לאחר הצבא שימש כחזן בית הכנסת בכפר שמריהו ונסע מדי פעם להופעות בחו"ל.

==דיסקוגרפיה==
* ילד הפלא הירושלמי (1976, הוצאת גלטון)
* בשירים חסידיים (1976, הוצאת אדרת רקורדס)
* אהבת ישראל
* שמחנו
* על כל זמן וזמן

==קישורים חיצוניים==

*[https://www.kolhalashon.com/New/Ravs.aspx?&Lang=Hebrew&FID=250608&TID=0&ROrder=-1 שירים מהאלבומים באתר קול הלשון]
* 

קטגוריה:חזנים ישראלים
רומן דיגיטלי

התקליטור שצורף לספר
רומן דיגיטלי הוא ספר מאת נאורה שם שאול, שראה אור בהוצאת הקיבוץ המאוחד במאי 1993, בעריכת תרצה יובל ויצא לאור בשתי מהדורות. הספר לווה בתקליטון, בו הספר הסרוק, תוכנה להתחברות ל-BBS (רשת מקומית) שהיה מותקן על מחשבה האישי של מחברת הספר ומשחק טטריס. הוא נחשב לספר העברי הראשון בסוגת הסייברפאנק בעברית. מכיוון שעסק בנושאים שלא היו רווחים באותה עת, ביטויים שונים מתחום המחשבים והאינטרנט שחדרו מאוחר יותר לשפה הפופולרית עדיין לא היו מוכרים, לכן בסיומו של הספר יש מילון מונחים. רק ב-1994 יצא התיקון לחוק התקשורת (בזק ושידורים) שאיפשר לציבור להתחבר לאינטרנט בישראל.

==עלילה==
JJ היא האקרית תל אביבית צעירה המכורה למשחק הטטריס והסבירה באמצעותו שאלות קיומיות. היא טסה לחוף המערבי של ארצות הברית, שם היא פוגשת ב-NN, מנהל הייטק צעיר ממוצא לטינו-אמריקאי, בין השניים מתפתח סיפור אהבה. הם מגיעים לישראל ובשלב מסוים הצעיר נעלם. הגיבורה מסתגרת בביתה ובעזרת מחשבה הפרטי מחפשת את אהובה בכל העולם. באותה עת עוברת הצעירה טיפול פסיכולוגי מרחוק באמצעות המחשב עם הפסיכיאטר הגרמני ד"ר קרנל.

==סגנון ספרותי==
בספר ניתן להבחין במשלבים שונים: לשון גבוהה, עגה, פתגמים בערבית, אנגלית, מושגים מהמיתולוגיה היוונית ומונחי מחשבים. הסיבה לשילוב שפות שונות היא שהשפה בה אנשים מתכתבים ברשתות היא משהו בין שפה כתובה למדוברת, כפי שמציין זאת ד"ר קרנל. הגיבורה היא ציירת שהזמינה את הקהל לערוך ולצייר בתמונות שלה, מה שלא היה מקובל אז, וגם טיפול פסיכולוגי ברשת היה דבר נדיר שקשה לדמיינו באותה עת.

אורי רבין, גלובס:

==קישורים חיצוניים==
* [https://neora.pro/publications/digital-affair-novel/ רומן דיגיטלי בגרסתו המקוונת]
* אבירמה גולן, [https://www.youtube.com/watch?v=YSEYS9DoHkA מראיינת את נאורה שם-שאול על "רומן דיגיטלי" - בתוכנית "בקריאה ראשונה"], הטלוויזיה החינוכית הישראלית, 1994.
* אריה רייכמן, [https://neora.pro/legacy/neora.com/roman/maariv1.jpg "החיים כטטריס"], מעריב, 1993.
* אורה לב-רון, [https://neora.pro/legacy/neora.com/roman/maariv2.jpg "תוכנת אהבה מתקדמת"], מעריב, 1993.

==הערות שוליים==

קטגוריה:סייברפאנק
קטגוריה:רומנים (סוגה ספרותית)
קטגוריה:ספרי 1993
איך את נראית

"איך את נראית", היא הגרסה העברית לשיר הצרפתי Tu t'laisses aller, שנכתב, הולחן ובוצע בשנת 1960 על ידי שארל אזנבור. <ref></ref>

בשיר, אזנבור מספר <ref></ref> על בעל שמשתכר כדי לאזור אומץ להטיח באשתו ביקורת על הופעתה החיצונית המוזנחת ועל התנהגותה התוקפנית כלפיו. הוא מציע לה דרכים לשיפור המצב מתוך תקווה שהיא תחזור להיות האישה בה הוא התאהב לפני חמש שנים.

השיר הצרפתי בביצוע שרל אזנבור הוביל את מצעדי הפזמונים בצרפת ובבלגיה במשך כשנתיים.

== תרגומים ופרודיות ==
הגרסה האנגלית לשיר נכתבה על ידי של מרסל סטלמן ובוצעה בין היתר גם על ידי שרל אזנבור.<ref></ref>

בשנת 1968, השיר תורגם לעברית על ידי נעמי שמר <ref></ref> ובוצע על ידי יוסי בנאי כחלק ממופע הבידור "חכמים בלילה", שהעלה יחד עם אילי גורליצקי באותה השנה.<ref> שר יוסי בנאי</ref>

בשנת 1988, לכבוד חגיגות 40 שנה למדינת ישראל, כתב דן אלמגור פרודיה לשיר בה הוא מפנה את הביקורת כלפי מדינת ישראל. <ref></ref> השיר מסתיים במילים:

חִזְרִי לִהְיוֹת הַמְּדִינָה

שֶׁטּוֹב לִחְיוֹת לְמַעֲנָהּ.

כֵּן, דַּאֲגִי קְצָת לְעַצְמֵךְ.

אֵין לִי אַחֶרֶת בִּמְקוֹמֵךְ.

השיר Tu t'laisses aller זכה לגרסאות "נשיות" בשלוש שפות.

בשנת 1972, כתב דן אלמגור גרסה מיוחדת לשיר עבור מופע התיאטרון הסאטירי "איך אנחנו נראים", שעלה בתיאטרון "בימות". בגרסה זאת האישה מסתכלת בעיניים ביקורתיות על הזוגיות שהולכת ונשחקת ומאשימה בכך את בעלה.<ref></ref>

בשנת 1975, הופיעה על בימת אולימפיה בפריז הזמרת הבלגית אני קורדי עם גרסה נשית בצרפתית לפי המילים של ז'אק דסרוזייר (Jacques Desrosiers). גרסה זאת שומרת על נאמנות גדולה למקור תוך הפיכת המבוקרת למבקרת.<ref></ref> <ref></ref>

את הגרסה הנשית באנגלית, לפי מילים של שרל אזנבור ומרסל סטלמן, ביצעו בשנת 1995 שרל אזנבור והזמרת לייזה מינלי בהופעה חייה בפריז. בגרסה זו, התהפכו היוצרות והאישה היא ששרה לבעלה ופורטת את מגרעותיו.<ref></ref> <ref></ref>

== הערות שוליים ==

קטגוריה:סינגלים מ-1960
קטגוריה:שירי 1960
קטגוריה:שירים שתורגמו לעברית
קטגוריה:הומור
קטגוריה:זוגיות
כשהלב הוא חופשי (שיר של גלי עטרי)

"כשהלב הוא חופשי" הוא סינגל שהוקלט על-ידי הזמרת הישראלית גלי עטרי. השיר יצא ב-14 בפברואר 2023, על-ידי חברת התקליטים NMC.

== רקע וכתיבה ==
השיר היה למעשה שירו האחרון של יצחק קלפטר, ויצא כחודשיים לאחר פטירתו<ref></ref>. גלי שיתפה על החשיבות הרבה שראתה ביציאתו של השיר<ref></ref>, אשר נכתב על-ידי מאיר גולדברג, ואף חשפה כי בהאזנה קשובה לשיר ניתן לשמוע את קולו של קלפטר לצד קולה שלה, כפי שנלקחו מהקלטת הסקיצה המקורית.

השיר זכה להשמעות רבות בתחנות הרדיו, לביקורות חיוביות, וכן נכנס לפלייליסט של גלגלצ ושל כאן גימל. בביקורות הודגשה לחיוב פשטותו של השיר, וכן אף עלתה התייחסות של הטקסט כשיר מחאה<ref></ref>.

== מיקומי שיא ==

== קישורים חיצוניים ==
* [https://www.youtube.com/watch?v=aEN7uxaMoZI סרטון השיר "כשהלב הוא חופשי"] באתר יוטיוב
* [https://shironet.mako.co.il/artist?type=lyrics&lang=1&prfid=268&wrkid=57119 מילות השיר "כשהלב הוא חופשי"] באתר שירונט

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי גלי עטרי
קטגוריה:שירים בעברית
קטגוריה:שירים על חופש
קטגוריה:סינגלים בהוצאת NMC יונייטד אנטרטיינמנט
אמיל פרין

אמיל-סזאר-ויקטור פֶּרין (בצרפתית: Émile-César-Victor Perrin; 9 בינואר 1814 - 8 באוקטובר 1885) היה צייר צרפתי, שנודע בעיקר כבמאי תיאטרון ואמרגן. חתנו היה קמי דו לוקל.

== ביוגרפיה ==
פרין למד אצל אנטואן-ז'אן גרו ואיפוליט דלארוש. הוא החל בקריירה של ציור היסטורי והציג בסלון הפריזאי. בין התחייבויותיו לאופרה-קומיק חזר לפרקי זמן קצרים לציור.

פרין היה מנהל האופרה-קומיק ממאי 1848 עד נובמבר 1857, ושוב לזמן קצר ב-1862, כש"גילה" את
גאלי-מארי, ששרה ברואן. מיולי 1854 עד ספטמבר 1855 ניהל במקביל את התיאטרון הלירי, ובמשך כהונתו הקצרה השתפר מעמדו האמנותי והחברתי של התיאטרון, אם כי הוא פרש, מאוכזב מן התוצאות שהשיג התיאטרון. וגנר תיאר אותו באותה תקופה כ"אדם שנון, אמיד וצייר".

בדצמבר 1862 התמנה פרין למנהל האופרה הלאומית של פריז. בתקופה זו העסיק את ביזה בנגינת פרטיטורות שלמות שהוגשו לאופרה, אף כי לא סייע למלחין להביא את יצירותיו הוא לביצוע שם. ויקטורין סרדו תיארה במכתב את פרין כ"הפכפך, קפריזי וחסר יציבות מאין כמותו". הוא פוטר מן האופרה במאי 1870 אחרי שהאשימו אותו שאינו פטריוט במידה מספקת.

סשנת 1875, נקרא לשמש בורר במחלוקת בין ביזה למנהלי האופרה-קומיק בשאלת ההכנות לכרמן, אף כי הוא תיעב את היצירה.

פרין היה מנכ"ל הקומדי פרנסז מ-1871 עד מותו. ב-1876 היה לחבר האקדמיה לאמנויות יפות של צרפת.

== קישורים חיצוניים ==

* [https://data.bnf.fr/14813572/emile_perrin/ אמיל פרין], באתר data.bnf.fr

קטגוריה:ציירים צרפתים
קטגוריה:במאי תיאטרון
קטגוריה:אמרגנים
קטגוריה:צרפתים שנולדו ב-1814
קטגוריה:צרפתים שנפטרו ב-1885
עמוס טרטמן

עמוס טרטמן (נולד ב-19 בנובמבר 1943) הוא איש צבא ופוליטיקאי ישראלי, ראש המועצה המקומית מעלה אדומים וראש העירייה הראשון שלה, וראש המועצה המקומית גבעת זאב.

==ביוגרפיה==
נולד בארץ ישראל בשנת 1943 ליוסף ויונה טרטמן, וגדל ברמת גן. אביו היה פעיל בהסתדרות, ועמוס היה חבר בתנועת הנוער העובד. למד בתיכון אורט יפו. 

===שירות צבאי===

טרטמן התגייס ב-1962 לנח"ל, במסגרתו שירת בקיבוץ נווה איתן. ב-1968 התמנה למפקד פלוגה ד' בסיירת שקד, אותה הוביל במבצע ויקטוריה במלחמת ההתשה. ביוני 1976 נשלח להקים את גדוד 931 (שחם) בחטיבת הנח"ל, והיה מפקדו הראשון עד יולי 1977, אז עבר לשרת כסגן מפקד חטיבה 525 בפיקוד דרום ומושל צבאי של נפת רמאללה.

השתחרר בדרגת סגן אלוף ב-1981.

===פעילות ציבורית===
בשנת 1979 היה ממייסדי העיר מעלה אדומים מזרחית לירושלים, וב־23 בספטמבר 1980 נבחר לראש המועצה המקומית. ב-1989 נבחר לכהונה נוספת. בשנת 1991 הוכרזה מעלה אדומים כעיר, והוא היה לראש העירייה הראשון. ב-1992 פרש מתפקידו, ובהמשך התגורר בגבעון החדשה ובגבעת זאב.

בבחירות לרשויות המקומיות ב-2003 התמודד על ראשות המועצה המקומית גבעת זאב, וגבר בסיבוב השני על כדורגלן העבר יוסי אברהמי. בבחירות ב-2008 התמודד לקדנציה נוספת, אך הפסיד לאברהמי.

ב-2016 התמודד בבחירות להנהלת מחוז ירושלים של צוות - ארגון גמלאי צה"ל, אך לא נבחר.

==חיים אישיים==
בעת שירותו בגרעין הנח"ל הכיר את רינה, לה נישא, ולהם שני ילדים. בסוף שנות ה-70 הם נפרדו. לאחר מכן נישא לאסתרינה, שהייתה קצינת המבצעים של חטיבה 525 בעת ששירת כסמח"ט. בסוף 1997, לאחר שנולדו לשניים ארבעה ילדים, התגרשו בני הזוג. לאחר כמה שנים כיהנה אסתרינה כחברת כנסת מטעם ישראל ביתנו.

מתגורר בירושלים עם בת זוגו חנה לוי.

==קישורים חיצוניים==
* 
* [https://www.424shaked.co.il/טרטמן-עמוס/ טרטמן עמוס], בארכיון לוחמי סיירת שקד.
* [https://www.archives.gov.il/archives/Archive/0b07170680036e73/File/0b07170680cc70f3 מחוז ירושלים - בניה עירונית צוות הקמה - מעלה אדומים - שיתוף פעולה עם הרשות המקומית] תיק מסמכים באתר ארכיון המדינה.
* 

==הערות שוליים==

קטגוריה:מייסדי התנחלויות
קטגוריה:ראשי עיריית מעלה אדומים
קטגוריה:ראשי מועצת גבעת זאב
קטגוריה:סגני-אלופים בצה"ל
קטגוריה:לוחמי סיירת שקד
קטגוריה:חיילי צה"ל במלחמת ההתשה
קטגוריה:גבעון החדשה: אישים
קטגוריה:מפקדי גדודים בחטיבת הנח"ל
קטגוריה:מושלים צבאיים ישראלים
קטגוריה:בני זוג של חברי הכנסת
קטגוריה:ישראלים שנולדו ב-1943
דן סתיו

דן סתיו (נולד ב-8 במאי 1956 בחיפה) הוא דיפלומט ישראלי, שכיהן כשגריר ישראל באזרבייג'ן<ref></ref> ובנפאל.<ref></ref>

== ביוגרפיה ==
נולד וגדל בחיפה. סתיו שרת בצבא הגנה לישראל בין השנים 1974–1977. בשנת 1979 החל ללמוד יחסים בין-לאומיים באוניברסיטה העברית בירושלים. בשנת 1982 קיבל תואר ראשון. בשנת 1986 הוא סיים את התואר השני בהצטיינות. 

בנובמבר 1984 הצטרף סתיו למשרד החוץ. בין מאי 1986 עד פברואר 1989, עבד במחלקת האוקיינוס השקט במשרד. מפברואר 1989 ועד אוגוסט 1992 סתיו היה קצין עיתונות בשגרירות ישראל בהאג. בספטמבר 1992 סתיו חזר ארצה ועבד כחוקר באגף מערב אירופה של של משרד החוץ. ביולי 1998 סתיו נשלח לשרת בשגרירות ישראל בניו דלהי, בתפקיד סגן ראש הנציגות הדיפלומטית. בין דצמבר 2002 ועד אוגוסט 2003, הוא שימש זמנית כממונה על השגרירות וממלא מקום השגריר. 

לאחר שמילא מספר תפקידים שונים במשרד החוץ, בין השנים 2005 ועד 2010 סתיו שרת כשגריר ישראל בנפאל. בהמשך, הוא חזר ארצה ועבד במשרד החוץ.

ב-31 באוגוסט 2015 דן הוסמך כשגריר ישראל באזרבייג'ן ושרת שם עד נובמבר 2019.

== משפחה ==
סתיו נשוי ואב לשני ילדים.

== ראו גם ==
* שגרירות ישראל בבאקו
* שגרירות ישראל בקטמנדו

== קישורים חיצוניים ==

* 
* [http://en.trend.az/tags/28050/ דן סתיו על התקשורת האזרבייג'נית]
* 
* 
* 
* [https://en.trend.az/tags/28050/ מאמרים בעיתונות אזרבייג'ן הסוקרים את פעולותיו של דן סתיו באתר trend.az] 

== הערות שוליים ==

קטגוריה:דיפלומטים ישראלים
קטגוריה:שגרירי ישראל באזרבייג'ן
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1956
ראשית החיים (סדרת טלוויזיה)

ראשית החיים (באנגלית: David Attenborough's First Life בבריטניה או First Life with David Attenborough בארצות הברית), היא סדרת טבע תיעודית שהופקה על ידי ה-BBC ושודרה בבריטניה ברשת BBC Two ובארצות הברית בערוץ דיסקברי בין 5 בנובמבר ל-12 בנובמבר 2010. הסדרה בעלת שני פרקים בני שעה והיא עוסקת בראשית החיים, כפי שהם ידועים מממצאים פלאונטולוגיים של מאובנים, המוצגים בסדרה. קריין הסדרה הוא השדרן הוותיק דייוויד אטנבורו.

הסדרה מציגה את ראשית החיים במשך הפיצוץ הקמבריוני שלפני 540 מיליון שנה והיא מציגה מאובנים קדומים מאוד מאנגליה, קנדה, מרוקו ואוסטרליה, אליהם נוסע אטנבורו כדי להציג את החיים. אפקטים חזותיים ואנימציה ממוחשבת משמשים לשחזור והנפשה של צורות החיים שנכחדו. לכבוד יציאת הסדרה יצא סרט נוסף - Attenborough's Journey המציג את המסע של אטנבורו להפקת הסדרה.

אחרי יציאת הסדרה נוצרה סדרת ההמשך, עליית בעלי החיים שיצאה ב-2013.

== פרקי הסדרה ==
# הגעה: מאובן צ'ארניה מהאדיקר הקדום של תצורות שרנווד מלסטרשייר, ומנקודת מיסטקן מניופאונדלנד לצידם של היצורים הקרויים "ivesheadiomorphs" ואת הסוג Fractofusus, ממצאים מגבעות אידיאקרה באוסטרליה הדרומית מציגים את הדיקינסוניה, ספריגינה, הסוג Kimberella וה-Funisia. אלה מרמזים על כך שהיו מראשוני בעלי החיים בעלי סימטריה דו-צדדית ומאובן של Markuelia מדרום סין שמתועדת באמצעות טומוגרפיה ממוחשבת שהיא בעלת בטן ובתוכה עובר מאובן.
# כיבוש: בפצלי ברג'ס שבהרי הרוקי הקנדיים נראים ממצאים של הסוגים: Opabinia, Aysheaia שאולי דמה לתולעת נושאת ציפורניים Wiwaxia הלוציגניה, אנומלוקאריס, אמוניטים, טרילוביטים והמיתרן הקדום פיקאיה. במרוקו נראים שלדי טרילוביטים ובהמוזיאון הלאומי של סקוטלנד באדינבורו נראים ממצאי פרוקי-רגליים שונים שהיו מקבוצות בעלי החיים המצילחות ביותר: העקרב הימי פטריגוטוס, הנמודסמוס שהיה מראשוני פרוקי-הרגליים היבשתיים ומגדולי פרוקי-הרגליים מעולם: הארתרופלאורה והמגאנוירה.

==קישורים חיצוניים==

קטגוריה:תוכניות טבע
קטגוריה:תוכניות תעודה של ה-BBC
קטגוריה:דייוויד אטנבורו
קוסטאס פילאס

קוסטאס פילאס (ביוונית: Κώστας Πηλέας; נולד ב-11 בדצמבר 1998 בפאפוס שבקפריסין) הוא כדורגלן קפריסאי המשחק בעמדת המגן השמאלי בקבוצת אריס לימסול מליגת העל הקפריסאית.

== קריירת מועדונים ==
פילאס גדל במחלקת הנוער של ארסנל. הוא החל את הקריירה המקצוענית שלו באנורתוסיס פמגוסטה מליגת העל הקפריסאית. ב-14 באוקטובר 2017 ערך את הופעת הבכורה שלו במועדון, בתיקו 1-1 נגד אפולון לימסול במסגרת המחזור השביעי בליגה לעונת . בסך הכל ערך 12 הופעות ליגה במדי המועדון.

ב-13 בספטמבר 2018 הושאל פילאס למשך עונה אחת לארמיס ארדיפו מליגת העל הקפריסאית. ב-20 באוקטובר ערך את הופעת הבכורה שלו במועדון, בהפסד 5-0 לאפולון לימסול במסגרת המחזור השישי בליגה לעונת . הוא ערך 16 הופעות ליגה במדי המועדון.

ב-1 ביולי 2021 חתם פילאס באתניקוס אחנס מליגת העל הקפריסאית. ב-20 בספטמבר ערך את הופעת הבכורה שלו במועדון, בהפסד 2-1 לאנורתוסיס פמגוסטה במסגרת המחזור השלישי בליגה לעונת . הוא ערך 25 הופעות ליגה במדי המועדון.

ב-1 ביולי 2022 חתם באריס לימסול מליגת העל הקפריסאית.

== תארים ==
;אנורתוסיס פמגוסטה
* הגביע הקפריסאי (1): 2020/2021

;אריס לימסול
* אליפות קפריסין (1): 2022/2023

== קישורים חיצוניים ==

קטגוריה:כדורגלנים קפריסאים
קטגוריה:מגני כדורגל קפריסאים
קטגוריה:כדורגלני אנורתוסיס פמגוסטה
קטגוריה:כדורגלני ארמיס ארדיפו
קטגוריה:כדורגלני אתניקוס אחנס
קטגוריה:כדורגלני אריס לימסול
קטגוריה:קפריסאים שנולדו ב-1998
נפרדנו כך (שיר של לאה גולדברג)

"נפרדנו כך" הוא שיר שכתבה המשוררת לאה גולדברג, ונכלל באסופת השירים שלה "מוקדם ומאוחר" שיצאה לאור ב-1959. הלחין את השיר מירון מינסטר, והוא הושר במקור על ידי נורית גלרון.<ref></ref>

השיר הופיע באלבומה השישי של גלרון "משהו בלבבה" שיצא בשנת 1986. לימים סיפרה גלרון ש"מינסטר חזר עם לחן פנומנלי. לא הייתי מתקנת בשיר הזה כלום".<ref name=":0"></ref>

== תוכן השיר ==
השיר מתאר פרידה כואבת המתרחשת ברחוב סואן. בשמיים ערפל שלרגע נדמה בעיני הדוברת כהינומה. בני הזוג שומרים על איפוק רגשי האופייני ל"דור הזה", וטיפה שחשה הדוברת על כף ידה מוסברת בעיניה כטיפת גשם. בהמשך השיר משתנה עמדתה, והיא מתארת תחושת שמחה מכך שאולי מקור הטיפה בדמעה בעקבות צער הפרידה.<ref></ref>

== מבנה השיר ==
השיר בנוי במתכונת סונטה, אותה שינתה מעט גולדברג. הוא בנוי מ-13 טורים, הבית האחרון בן 2 טורים ולא 3, מבנה שנקרא סונטת אהב"ה. חריזת השיר אופיינית לסונטה:

בית א: א-ב-א-ב

בית ב': ב-ג-ג-ב

בית ג': ב-ד-ב

בית ד': ד-ב<ref></ref>

במקורו נקרא השיר "שיר אהב"ה", בהתאם למבנה הסונטה שלו. שמו שונה ל"נפרדנו כך" כיוון שבאלבום בו הופיע כבר נכלל שיר אחר בשם "שיר אהבה" (למילותיו של נתן זך).<ref name=":0" />

==גרסאות כיסוי==
*בשנת 2007 ביצעה הזמרת מרינה מקסימיליאן גרסת כיסוי של השיר במסגרת הגמר הגדול של התכנית כוכב נולד.
*בשנת 2011 ביצע הזמר דוד לביא. גרסת כיסוי של השיר במסגרת התכנית כוכב נולד.
*בשנת 2006 ביצעה גלרון את השיר יחד עם הזמר הראל סקעת במסגרת אלבומו הראשון של סקעת.

== קישורים חיצוניים ==
* [https://www.youtube.com/watch?v=wBhsGyI7bIA&t=3s&ab_channel=MimiHaskin ד"ר מימי חסקין על "נפרדנו כך" של לאה גולדברג], אתר [https://www.youtube.com/ יוטיוב], 19.6.2019
* [https://www.youtube.com/watch?v=eJ0ypXXJftQ&t=94s&ab_channel=skaatharel השיר בביצוע הראל סקעת ונורית גלרון], 2012

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:שירי נורית גלרון
קטגוריה:שירים בעברית
קטגוריה:שירים שנכתבו על ידי לאה גולדברג
קטגוריה:סונטות
קטגוריה:שירים על פרידה
ציקדה (מערכת ניווט)

ציקדה (ברוסית:Цикада, חרק מתת-סידרה ציקדות) הייתה מערכת ניווט לוויינית שפותחה בברית המועצות והחלה לפעול בשנת 1979. המערכת הייתה גרסה אזרחית של מערכת ציקלון שהופעלה לצרכים צבאיים. המערכת נוצלה לצורכי צי הסוחר. היא פעלה במשך כמה עשרות שנים עד להפעלת מערכת גלונאס.

לשימוש במערכת על אוניות הצי הותקנה מערכת קליטה/שידור. מערכת הייתה יכולה לתת מיקום האונייה בדיוק של כ-100 מ'. עקב מאפייני מסלול הלוויינים ציון מיקום היה ניתן לעדכן משך 5–6 דקות עם קבלת אפשרות לעדכון נוסף בעוד שעה-שעה וחצי.

==תיאור לוויינים==
לווייני המערכת פעלו במסלול לווייני נמוך.

===פארוס===
כמו מערכת "ציקלון" המערכת התבססה תחילה על 4 לוויינים מדגם זה פעילים עם אורך חיים 18–24 חודשים. הלוויינים נבנו במשרד תכנון "מערכות המידע הלווייניות רשטניוב". בהמשך מספר לוויינים לשימוש המערכת גדל ל-6. חלק מהלוויינים היו בשימוש של שמערכת ציקלון בלבד. לוויינים סיפקו גם שירותי תקשורת. כול השיגורים בוצעו מקוסמודרום פלסצק תוך שימוש במשגר מדגם קוסמוס. הלוויינים שוגרו תחת שם "קוסמוס".

===נדז'דה===
בשנת 1982 החל שימוש בלווייני "נדז'דה". הם נבנו באותו משרד אך אורך חיים הוגדל לשנתיים. מדגם זה שוגרו 10 לוויינים. הלוויין האחרון שוגר שנת 2002. כול השיגורים בוצעו מקוסמודרום פלסצק תוך שימוש במשגר מדגם קוסמוס. על הלוויינים הותקנו מכשירים של מערכת הצלה בין לאומית COSPAS-SARSAT ולכן בנוסף לשם קוסמוס/נדז'דה הם קיבלו שם COSPAS עם מספר מתאים.

==קישורים חיצוניים==
* [https://web.archive.org/web/20130502081025/http://baykonur.net/index.php?option=com_content&view=article&id=669:-lr-----&catid=3:cosmoport&Itemid=56 תיאור המערכת] 
* [http://www.astronautix.com/p/parus.html תיאור לווייני פארוס]
* [https://space.skyrocket.de/doc_sdat/parus.htm רישמת שיגורי לווייני פארוס]
* [http://www.astronautix.com/n/nadezhda.html תיאור לווייני נדז'דה]

קטגוריה:לוויינים רוסיים
קטגוריה:לוויינים סובייטיים
קטגוריה:מערכות ניווט לווייניות